
LIETUVOS RESPUBLIKOS ŽEMĖS REFORMOS ĮSTATYMO 
NR. I-1607 12 IR 15 STRAIPSNIŲ PAKEITIMO
ĮSTATYMAS 

Nr.
Vilnius



	
1 straipsnis. 12 straipsnio pakeitimas
Papildyti 12 straipsnį 3 dalimi:
„3. Jeigu sodininkų bendrijos, pagal Žemės įstatymą ir Sodininkų bendrijų įstatymą įsigijusios mėgėjų sodų teritorijose esančius bendrojo naudojimo žemės sklypus, juos parduoda, pirmumo teisę juos įsigyti už tą pačią vertę, už kurią šie žemės sklypai buvo parduoti sodininkų bendrijoms, turi valstybė Vyriausybės nustatyta tvarka. Sodininkų bendrijos apie sprendimą parduoti nuosavybės teise valdomą bendrojo naudojimo žemės sklypą privalo registruotu laišku (įteikiant) pranešti Nacionalinės žemės tarnybos prie Žemės ūkio ministerijos teritoriniam padaliniui pagal žemės sklypo buvimo vietą.“

2 straipsnis. 15 straipsnio pakeitimas
Pakeisti 15 straipsnio 11 dalį ir ją išdėstyti taip:
„11. Piliečiams, kurie neturi teisės į nuosavybės teisių atkūrimą pagal Piliečių nuosavybės teisių į išlikusį nekilnojamąjį turtą atkūrimo įstatymą arba kurie turi teisę atkurti nuosavybės teisę į mažesnį, negu naudoja asmeninam ūkiui, žemės sklypą, taip pat kitiems fiziniams asmenims naudojami, bet neįsigyti  asmeninio ūkio žemės sklypai parduodami Vyriausybės nustatyta tvarka iki 2023 sausio 1 d. Nuo 2023 m. sausio 1 d. šiuos žemės sklypus, jeigu už juos nebuvo įmokėtos įmokos valstybės vienkartinėmis išmokomis ar pinigais, jie nėra išnuomoti ir juose nėra pastatytų ar statomų statinių, nekeičiant jų naudojimo paskirties, aukciono būdu gali įsigyti kiti asmenys. Piliečiams, kurie pagal Piliečių nuosavybės teisių į išlikusį nekilnojamąjį turtą atkūrimo įstatymą turi teisę atkurti nuosavybės teises į ne mažesnį kaip asmeniniam ūkiui suteiktos žemės sklypą, tačiau pageidauja kitos kompensacijos arba savo teisę susigrąžinti žemę perleidžia kitiems piliečiams, arba atsisako šios teisės kitų piliečių naudai, asmeninio ūkio žemė neparduodama, o žemės sklypai išnuomojami iš laisvos žemės fondo.“
	

3 straipsnis. Įstatymo įsigaliojimas, taikymas ir įgyvendinimas
[bookmark: _GoBack]1. Šis įstatymas įsigalioja 2022 m. sausio 1 d.
2. Lietuvos Respublikos Vyriausybė iki 2021 m. gruodžio 31 d. priima šio įstatymo įgyvendinamuosius teisės aktus.
3. Šio įstatymo 2 straipsniu keičiamo Lietuvos Respublikos žemės reformos įstatymo 15 straipsnio 11 dalies nuostatos netaikomos asmeninio ūkio žemės sklypų pardavimo procedūroms, kurios buvo pradėtos pagal Lietuvos Respublikos žemės reformos įstatymo 15 straipsnio nuostatas, užbaigti. Pardavimo procedūra laikoma pradėta, jeigu asmuo- raštu kreipėsi į sprendimus parduoti valstybinę žemę priimančias valstybės institucijas dėl valstybinės žemės sklypo pirkimo – pardavimo sutarties sudarymo ir už šį žemės sklypą Vyriausybės nustatyta tvarka buvo įmokėtos įmokos (dalis įmokų, jeigu žemės sklypas perkamas išsimokėtinai) valstybės vienkartinėmis išmokomis ar pinigais.


     Skelbiu šį Lietuvos Respublikos Seimo priimtą įstatymą.

